संबंध बनाते समय दर्द या असहजता हो तो साथी से खुलकर कहें दिल की बात
सेक्शुअल रिलेशन में पार्टनर से मन की हर उलझन कह देना और भी जरूरी है। इससे दोनों के मन में कोई सवाल नहीं रहता और रिश्ते में प्यार बढ़ता है। पहली रात से लेकर उम्र के हर मोड़ पर पार्टनर से शारीरिक संबंध की बात कैसे करें इसके बारे में बता रहे हैं सेक्सोलॉजिस्ट राजन भोसले।
बात करने से मन हल्का होता है। मन की सारी कडुवाहट हल्की हो जाती है और रिश्तों में दूरियां नहीं आतीं। सेक्शुअल रिलेशन में पार्टनर से मन की हर उलझन कह देना और भी जरूरी है। इससे दोनों के मन में कोई सवाल नहीं रहता और रिश्ते में प्यार बढ़ता है। पहली रात से लेकर उम्र के हर मोड़ पर पार्टनर से शारीरिक संबंध की बात कैसे करें इसके बारे में बता रहे हैं सेक्सोलॉजिस्ट राजन भोसले।
मेरी जल्द ही शादी होने वाली है। मेरी फ्रेंड ने बताया कि उसका पहली रात का अनुभव बहुत बुरा था। इतना कि उसे फिजिकल रिलेशन से डर लगने लगा। बाद में उसे काउंसलिंग की जरूरत पड़ी। उसका अनुभव सुनकर मैं भी डर गई हूं। मैं जानना चाहती हूं कि क्या हर कपल की पहली रात ऐसी की होती है? पहली रात को यादगार कैसे बनाया जा सकता है? 
हर कपल का पहली रात का अनुभव बुरा नहीं होता। और ऐसा भी नहीं है कि पहली रात का अनुभव बुरा हो तो आगे भी ऐसा ही हो। पहली रात यदि यादगार नहीं रही तो इसके कई कारण हो सकते हैं, जैसे कपल का मानसिक रूप से इसके लिए तैयार न होना, पत्नी के मन में ब्लीडिंग और दर्द का डर, फोरप्ले के लिए समय न देना, शादी वाले घर में मनचाहा माहौल न मिलना। ऐसे में कपल जैसे तैसे संबंध तो बना लेते हैं, लेकिन उनका पहली रात का अनुभव अच्छा नहीं होता।
जैसा आपकी सहेली के साथ हुआ ऐसा कई महिलाओं के साथ होता है। पहली रात के दर्द का डर उनके मन में इस कदर बैठ जाता है कि वो आगे संबंध बनाने के लिए खुद को तैयार नहीं कर पातीं।
आपको इस बारे में डरने की कोई जरूरत नहीं है। पहली रात को यादगार बनाने के लिए आप पार्टनर से इस बारे में बात करें। पहली रात की प्लानिंग करें ताकि आप दोनों को इस तरह की कोई तकलीफ न हो। इसके लिए सबसे आसान तरीका है काउंसलिंग। शादी से पहले एक्सपर्ट के पास काउंसलिंग के लिए जाएं। आप दोनों मन में उठने वाले सभी सवाल काउंसलर से पूछें। इससे आपकी सभी समस्याओं का समाधान हो जाएगा। साथ ही काउंसलर आपको सही गाइडलाइन भी देंगे ताकि आपकी पहली रात और आगे की सभी रातों का अनुभव यादगार रहे।
हमारे देश में अभी भी लोग शादी से पहले काउंसलिंग के लिए नहीं जाते, जिससे बाद में कई समस्याएं होती हैं और कई बार उन्हें सुलझाना बहुत मुश्किल हो जाता है। शादी से पहले कपल सेक्शुअल रिलेशन पर बात कर लें तो पहली रात को यादगार बनाया जा सकता है।
मेरे पति शारीरिक संबंध बनाते समय अजीबोगरीब एक्सपेरिमेंट करने के लिए कहते हैं। कई बार मैं असहज हो जाती हूं, लेकिन उन्हें बुरा न लगे इसलिए कुछ कह नहीं पाती। क्या मुझे पति से इस बारे में बात करनी चाहिए? बात करने से कहीं बात बिगड़ तो नहीं जाएगी? कहीं इससे हमारे रिश्ते में मनमुटाव तो नहीं हो जाएगा? 
पुरुष कई बार पत्नी से ऐसी डिमांड करते हैं जो उनके लिए बहुत मुश्किल होती है। कई बार ऐसे एक्सपेरिमेंट हाइजीनिक भी नहीं होते। हमारे पास कई महिलाएं आती हैं कि जिनकी शिकायत आप की तरह ही होती है।
यदि पति की कोई डिमांड आप पूरा नहीं करना चाहतीं तो उनसे इस बारे में बात करें। उन्हें प्यार से समझाएं कि आप इस क्रिया में सहज नहीं हैं। आपके न कहने से पति यही समझेंगे कि आपको भी ये एक्सपेरिमेंट पसंद आ रहा है, आप भी इसे एंजॉय कर रही हैं। इसलिए कह देना जरूरी होता है।
हमारे देश में महिलाओं को बचपन से सिखाया जाता है कि फिजिकल रिलेशन पर बात करना गंदी बात होती है। इस वजह से महिलाएं शादी के बाद भी पति से अपनी इच्छाओं के बारे में बात नहीं करतीं। महिलाएं सेक्शुअल रिलेशन में पहल करने से भी हिचकिचाती हैं। उन्हें लगता है कि ऐसा करने से कहीं पति उनके बारे में गलत धारणा न बना लें।
जबकि ऐसा नहीं हैं। पुरुष भी चाहते हैं कि पत्नी उनसे खुलकर बात करे। उसे क्या अच्छा लगता है इस बारे में पार्टनर को बताए। पत्नी के पहल करने से पुरुषों को खुशी मिलती है। यदि पत्नी संतुष्ट है तो पति को भी इससे संतिष्टि मिलती है।
आप पति से अपनी इच्छा और हिचक के बारे में खुलकर बात करें। आपकी बात सुनकर उन्हें अच्छा लगेगा और आगे से वो आपकी भावनाओं का ध्यान रखेंगे। एक दूसरे की इच्छा और खुशी का ध्यान रखकर आप अपने फिजिकल रिलेशन को बेहतर बना सकते हैं।
सेक्स सीरियसली के कुछ और सवालों के जवाब पढ़िए…
ब्लू बॉल्स क्या है? क्या यह एक गंभीर स्थिति है? इसमें इतना तेज दर्द क्यों होता है? क्या संबंध बनाने से इस समस्या का इलाज होता है?
ब्लू बॉल्स एक ऐसी स्थिति है जो आमतौर पर कई पुरुषों द्वारा अनुभव की जाती है। इसमें कामोत्तेजना के बाद विशेष रूप से प्राइवेट पार्ट में तेज दर्द और बेचैनी महसूस होती है। यह स्थिति पुरुष को बहुत ज्यादा असहज कर देती है, लेकिन न तो ये कोई बीमारी है और न ही हानिकारक।
पूरा पढ़ने के लिए लिंक पर क्लिक करें...
मैंने सुना था कि महिलाओं को मेनोपॉज के बाद वजाइनल ड्राइनेस की समस्या होती है, लेकिन मुझे तो बेटी के जन्म के बाद ही ये समस्या होने लगी है। मैं जानना चाहती हूं कि कम उम्र में भी वजाइनल ड्राइनेस की तकलीफ होती है? इसकी वजह से मुझे संबंध बनाने के दौरान बहुत दर्द होता है, जिससे में फिजिकल रिलेशन को एंजॉय नहीं कर पाती। इस वजह से पति भी चिढ़ जाते हैं। मुझे क्या करना चाहिए?
वजाइनल ड्राइनेस की वजह मानसिक भी हो सकती है और शारीरिक भी। जब महिला का शरीर सेक्शुअल रिलेशन के लिए तैयार नहीं होता तब भी वजाइनल ड्राइनेस की समस्या होती है। आपने हाल ही में बेटी को जन्म दिया है। आपका पूरा ध्यान बेटी पर रहता है। ऐसे में हो सकता है कि आप मानसिक रूप से सेक्शुअल रिलेशन के लिए तैयार न हो पाती हों, जिसके कारण आपको वजाइनल ड्राइनेस की समस्या होती है।
पूरा पढ़ने के लिए लिंक पर क्लिक करें...
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें